A Törvényszék (hetedik tanács) 2012. január 20‑i végzése – Groupe Partouche kontra Bizottság
(T‑315/10. sz. ügy)
„Megsemmisítés iránti kereset – Összefonódások – Az összefonódást a közös piaccal összeegyeztethetőnek nyilvánító határozat – A Törvényszék eljárási szabályzata 44. cikke 1. §‑ának c) pontja – Elfogadhatatlanság
Eljárás – Keresetlevél – Alaki követelmények – A felhozott jogalapok rövid ismertetése – A keresetlevélben nem ismertetett jogi alapok – A mellékletben szereplő elemekre történő utalás – Elfogadhatatlanság (A Törvényszék eljárási szabályzata, 44. cikk, 1. §, c) pont) (vö. 18–20., 27, 36–39. pont)
Tárgy
A Newco vállalkozás felett a Française des Jeux és a Groupe Lucien Barrière általi közös irányításszerzésre vonatkozó összefonódási tervezetet a belső piaccal és az Európai Gazdasági Térségről szóló megállapodással összeegyeztethetőnek nyilvánító 2010. május 21‑i C (2010) 3333 bizottsági határozat (COMP/M.5786 –Française des jeux/Groupe Lucien Barrière/JV ügy) megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék a Groupe Partouche‑t kötelezi saját költségeinek, valamint az Európai Bizottság, a Française des Jeux és a Groupe Lucien Barrière költségeinek viselésére.